वर्ष 2017 में भारत ने इज़ ऑफ़ डूइंग बिज़नेस (व्यापार कर सकने की सुगमता) में 30 पायदानों की छलांग लगाई और प्रथम श्रेणी के 100 देशों की गिनती में पहुँच गया, वहीं बाकि सभी मानव विकास सूचियों में गिरावट आयी। फिर यह कोई अचरज की बात नहीं है की वर्ष 2017में भारत ने अपनी फैक्टरियों में कार्यस्थल पर 695 मौतें दर्ज कीं। सरकार श्रम कानूनों में संशोधन कर और 90 नयी नीतियों को लागू कर प्रथम 50 देशों की श्रेणी में आना चाहती है। फैक्टरियों में होने वाले मूल काम को ठेके पर दे कर या ठेका मजदूरों द्वारा करवा कर कम्पनियाँ अपनी जवाबदेही से बचने की कोशिश में हैं। आनन–फानन में वरिष्ठ अधिकारीयों को निलंबित कर भारत इस्पात निगम सारा दोष कुछ व्यक्तियों पर डाल देना चाहती है और उन नीतियों से पल्ला झाड़ लेना चाहती है जिनकी वजह से कार्यस्थल पर दुर्घटनाओं में बढ़ोतरी हुई है।